Vanderbijlpark-treurspel: Neef skiet egpaar, pleeg selfmoordStefanus Sonet Labuschagne. Foto: Facebook Gert Derks (57), ŉ Namibiër, het Dinsdagoggend sy neef, Stefanus Labuschagne (50), en Stefanus se vrou Sonet (45), glo by ŉ plaaslike seepwinkel in Vanderbijlpark in Gauteng geskiet, waarna hy vermoedelik selfmoord gepleeg het. Chris Botha, ŉ woordvoerder van Netcare 911, het gesê Stefanus is dood voor paramedici by die toneel opgedaag het en Sonet het geringe beserings opgedoen. Die voorval het omstreeks 09:00 by I.C. Soap Distributors plaasgevind. Sonet is na ŉ nabygeleë hospitaal geneem vir verdere behandeling. Lungelo Dlamini, ŉ polisiewoordvoerder, het gesê Stefanus is van ‘n kort afstand in die kop geskiet en Sonet het ŉ skraapwond aan haar kop opgedoen. Ná die skietery het Gert glo ŉ gif gedrink en van die toneel gevlug. Die polisie het sy voertuig tot by die R59-pad gevolg waar hy in mekaar gesak en gesterf het. Gert Derks. Foto: Facebook Die voorval hou moontlik verband met ŉ familietwis of ‘n liefdesdriehoek. Die polisie ondersoek die voorval.